גרנט גאסטין

תומאס גרנט גאסטין (באנגלית: Thomas Grant Gustin; נולד ב-14 בינואר 1990) הוא שחקן וזמר אמריקאי, ידוע בשל תפקידו כבארי אלן / הפלאש בסדרת הטלוויזיה "הפלאש" ובשאר הסדרות כחלק מיקום החץ. גאסטין נולד בנורפוק, וירג'יניה. בנם של טום גאסטין וטינה הייני (אחות לילדים). במהלך לימודי התיכון, למד גאסטין במגמת התיאטרון המוזיקלי בבית הספר לאמנות של המושל, בנורפוק, וב-2008 סיים את לימודיו בתיכון גרנבי. הוא המשיך ללמוד בחוג לתיאטרון מוזיקלי ב"אוניברסיטת אלון" בקרוליינה הצפונית במשך שנתיים. גאסטין עזב את לימודיו כדי לקחת תפקיד בברודוויי במחזמר "סיפור הפרברים", ויצא לסיבוב הופעות מה-30 בספטמבר 2010 ועד ה-23 בספטמבר 2011. ב-8 בנובמבר 2011, גאסטין הופיע לראשונה בסדרת הטלוויזיה "גלי" כסבסטיאן סמיית', תלמיד מקהלה הומוסקסואל. גאסטין נבחר לתפקיד לאחר שבועות ארוכים של ליהוק, ולמרות שנבחן במקור לתפקיד רקדן סטפס ונכשל באודישן, התסריטאי ראיין מרפי קיבל אותו לתפקידו של סמיית'. בסוף מאי 2012, גאסטין השתתף בצילומי הסרט "סיוט של אמא" עבור רשת Lifetime, ושיתף פעולה עם השחקניות אנבת' גיש וג'סיקה לונדס בצילומים שנערכו בקנדה. ב-11 ביולי 2012, הוכרז כי גאסטין עתיד להופיע בתפקיד ראשי בסרט "אפלואנזה". ב-13 בספטמבר 2013, הוכרז כי גאסטין עתיד לגלם את דמותו של בארי אלן, הפלאש השני מתור הכסף של הקומיקס בחוברות DC קומיקס, בעונתה השנייה של הסדרה "החץ" מבית רשת The CW. בתחילה, הוא היה עתיד להופיע בשלושה פרקים, אשר האחרון ביניהם היה משמש כמעין פרק פיילוט נסיוני לסדרת ספין אוף המבוססת על דמותו של הפלאש. אמנם, הפיילוט הנסיוני נגנז והפך לפרק פיילוט עצמאי לסדרה "הפלאש", והופעתו של גאסטין קוצרה לשני פרקים. לסדרה הוזמנו 13 פרקים, והיא שודרה לראשונה ב-7 באוקטובר 2014 עם רייטינג של 4.8 מיליון צופים - שיא הרייטינג עבור פרק בכורה ברשת The CW זה 5 שנים. שבועיים לאחר שידור פרק הבכורה, הסדרה הורחבה לעוד 10 פרקים. במקביל, דמותו הופיעה בכמה וכמה פרקי קרוסאובר בסדרה "החץ" כפלאש, וב-11 בינואר 2015 הוזמנה לסדרה עונה שנייה בת 23 פרקים. גאסטין דיבב את דמותו של בארי אלן/הפלאש בסדרת הרשת המונפשת "ויקסן", ומופיע בתפקיד זה בסדרת ההמשך "אגדות המחר". כמו כן, גאסטין גילם את דמותו של בארי אלן/הפלאש בפרקי קרוס-אובר בסדרות "החץ", "סופרגירל" ו"אגדות המחר". הוא זכה בפרס בחירת הנוער ובפרס סאטורן בקטגוריות פריצת השנה. בינואר 2016 החל לצאת עם אנדראה תומא, לאחר שנפגשו בארוחת ערב. ב-29 באפריל 2017 השניים התארסו, וב-15 בדצמבר 2018 הם נישאו. בפברואר 2021 הודיעו השניים שהם מצפים לילד. בתם הראשונה, נולדה באוגוסט 2021. במרץ 2023 הודיעו השניים שהם מצפים לילד שני. בנם השני נולד בספטמבר 2024. מדיה וקבצים בנושא גרנט גאסטין בוויקישיתוף גרנט גאסטין, ברשת החברתית פייסבוק גרנט גאסטין, ברשת החברתית אקס (טוויטר) גרנט גאסטין, ברשת החברתית אינסטגרם גרנט גאסטין, במסד הנתונים הקולנועיים IMDb (באנגלית) גרנט גאסטין, באתר "אידיבי", מאגר הידע העברי לקולנוע ישראלי ועולמי גרנט גאסטין, באתר AllMovie (באנגלית) גרנט גאסטין, באתר Rotten Tomatoes (באנגלית) גרנט גאסטין, במסד הנתונים הקולנועיים KinoPoisk (ברוסית) גרנט גאסטין, באתר אפל מיוזיק (באנגלית) גרנט גאסטין, באתר ספוטיפיי גרנט גאסטין, באתר Last.fm (באנגלית) גרנט גאסטין, באתר AllMusic (באנגלית) גרנט גאסטין, באתר MusicBrainz (באנגלית) גרנט גאסטין, באתר דיזר גרנט גאסטין, באתר Discogs (באנגלית) גרנט גאסטין, באתר Genius גרנט גאסטין, באתר בילבורד (באנגלית) The Flash Star Grant Gustin Is Engaged to Girlfriend LA Thoma — Check Out Her Ring!, PEOPLE.com (באנגלית) The Flash Star Grant Gustin and LA Thoma Are Married, E! Online, ‏Mon Dec 17 03:45:00 PST 2018 (באנגלית) Instagram, www.instagram.com "Kids' Choice Awards: Complete List of Winners". Us Magazine. נבדק ב-5 ביוני 2015. {{cite journal}}: (עזרה) "Wave 2 Nominees". Teen Choice. Teen Choice. 7 ביולי 2015. אורכב מ-המקור ב-2016-04-11. נבדק ב-9 ביולי 2015. {{cite web}}: (עזרה)(הקישור אינו פעיל, 27.12.2020)